Hybridplatan (londonplatan) er den mest hardføre arten og er plantet i gatene i London og mange andre storbyer. Denne arten er også vanlig plantet i Danmark og Sør-Sverige. Hybridplatan tåler mye luftforurensning og at asfalt og beleggingsstein delvis dekker røttene, så den egner seg godt i bygater. I Norge blir hybridplatan av og til plantet på milde steder på Vest- og Sørlandet. I Oslo sentrum finnes det ett eksemplar i avslutningen av Lille Grensen mot Akersgata og ett på Stortings plass.